CELEX: 32018R0044
Language: hu
Date: 2017-10-20 00:00:00
Title: A Bizottság (EU) 2018/44 felhatalmazáson alapuló rendelete (2017. október 20.) a bizonyos tengerfenéki fajoknak a délnyugati vizeken folytatott halászatára vonatkozó visszadobási terv létrehozásáról szóló (EU) 2016/2374 felhatalmazáson alapuló rendelet módosításáról

12.1.2018   
            
            
               HU
            
            
               Az Európai Unió Hivatalos Lapja
            
            
               L 7/1
            
         A BIZOTTSÁG (EU) 2018/44 FELHATALMAZÁSON ALAPULÓ RENDELETE
   (2017. október 20.)
   a bizonyos tengerfenéki fajoknak a délnyugati vizeken folytatott halászatára vonatkozó visszadobási terv létrehozásáról szóló (EU) 2016/2374 felhatalmazáson alapuló rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja, hogy a fogási korlátok hatálya alá tartozó fajok állományait érintő fogások kirakodására irányuló kötelezettség bevezetésével minden uniós halászati tevékenységben fokozatosan felszámolja a visszadobás gyakorlatát.
            
         
               (2)
            
            
               A kirakodási kötelezettség végrehajtása érdekében az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által kidolgozott, az illetékes tanácsadó testületekkel egyeztetett közös ajánlások alapján.
            
         
               (3)
            
            
               Az (EU) 2016/2374 felhatalmazáson alapuló bizottsági rendelet (2) a Belgium, Spanyolország, Franciaország, Hollandia és Portugália által 2016-ban benyújtott közös ajánlás alapján visszadobási tervet hozott létre bizonyos tengerfenéki fajoknak a délnyugati vizeken folytatott halászata kapcsán.
            
         
               (4)
            
            
               Belgium, Spanyolország, Franciaország, Hollandia és Portugália közvetlen halászati gazdálkodási érdekkel bír a délnyugati vizeken. A délnyugati vizekkel foglalkozó tanácsadó testülettel folytatott konzultációt követően e tagállamok 2017. június 2-án egy új közös tervet nyújtottak be a Bizottsághoz, amelyben bizonyos módosításokat javasoltak a visszadobási tervhez.
            
         
               (5)
            
            
               Az új közös ajánlást a HTMGB felülvizsgálta. (3) A közös ajánlásban javasolt intézkedések összhangban vannak az 1380/2013/EU rendelet 18. cikkének (3) bekezdésével, ezért belefoglalhatók a visszadobási tervbe.
            
         
               (6)
            
            
               Az új közös ajánlás értelmében az (EU) 2016/2374 rendelettel létrehozott visszadobási tervbe a kék puhatőkehalnak (Micromesistius poutassou) az ICES VIIIc és IXa körzetben fenékvonóhálókkal és kerítőhálókkal folytatott halászatát is bele kell foglalni.
            
         
               (7)
            
            
               Az új közös ajánlás javaslatot tartalmaz arra vonatkozóan is, hogy a tükörhálók (GTR) halászeszközkódjának hozzáadásával és az összes rögzített háló szembőségének 200 mm-ről 170 mm-re való csökkentésével módosítani kell az ördöghalféléknek (Lophiidae) az ICES VIIIa, b, d és e körzetben, valamint az ICES VIIIc és IXa körzetben folytatott halászatára vonatkozó, a visszadobási tervben megállapított meghatározást.
            
         
               (8)
            
            
               A közös ajánlás szerint indokolt továbbá fenntartani az ICES VIII és IX alterületen vonóhálóval kifogott norvég homár esetében a kirakodási kötelezettség alóli (a visszadobási terv keretében engedélyezett) mentességet, mivel a rendelkezésre álló tudományos bizonyítékok – az e faj halászatára szolgáló eszközök, a halászati módszerek és az ökoszisztéma jellemzőit is figyelembe véve – potenciálisan magas túlélési arányra utalnak. Értékelésében a HTMGB arra a következtetésre jutott, hogy a legutóbbi kísérletek és vizsgálatok, valamint a tagállamok által szolgáltatott kiegészítő információk kellő bizonyítékkal szolgálnak a túlélési arányokról. Ezért 2018-ban indokolt fenntartani a már kétszer is (2016-ra és 2017-re vonatkozóan) megítélt mentességet.
            
         
               (9)
            
            
               A visszadobási tervben a szürke tőkehalra vonatkozó de minimis kivétel, amely az e fajra halászó hajók által az ICES VIII és IX alterületen az e fajból vonóhálókkal ejtett összes éves fogásnak 2018-ban legfeljebb 6 %-ára érvényes, azon a tényen alapul, hogy a szelektivitás csak rendkívül nehezen fokozható ténylegesen. A HTMGB megállapította, hogy a szelektivitással kapcsolatban a tagállamok által szolgáltatott kiegészítő információk valóban tartalmaztak olyan további bizonyítékokat, amelyek igazolták, hogy a szelektivitás rendkívül nehezen fokozható az érintett tevékenységcsoportokban. További munkára van azonban szükség e kivétel jobb megindokolásához. A kivételt ezért indokolt 2018-ra meghosszabbítani azzal a feltétellel, hogy a tagállamoknak a kivétel alátámasztására a HTMGB által értékelendő pontosabb információkat kell benyújtaniuk.
            
         
               (10)
            
            
               Az (EU) 2016/2374 felhatalmazáson alapuló rendeletet ennek megfelelően módosítani kell.
            
         
               (11)
            
            
               mivel az e rendeletben előírt intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. Ezt a rendeletet 2018. január 1-jétől indokolt alkalmazni,
            
         ELFOGADTA EZT A RENDELETET:
   1. cikk
   Az (EU) 2016/2374 felhatalmazáson alapuló rendelet a következőképpen módosul:
   
               1.
            
            
               A 3. cikk (1) bekezdésének a) pontja helyébe a következő szöveg lép:
               
                           „a)
                        
                        
                           a szürke tőkehal (Merluccius merluccius) esetében az ICES VIII és IX alterületen e fajra vonóhálóval és kerítőhálóval (halászeszközkódok: OTT, OTB, PTB, OT, PT, TBN, TBS, TX, SSC, SPR, TB, SDN, SX és SV) halászó hajók által az e fajból ejtett összes éves fogás legfeljebb 6 %-a 2018-ban;”.
                        
                     
         
               2.
            
            
               A 3. cikk (2) bekezdésében a „2017” évszám helyébe a „2018” évszám lép:
            
         
               3.
            
            
               A melléklet helyébe e rendelet melléklete lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2018. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.1.28., 22. o.
   
   
      (2)  A Bizottság (EU) 2016/2374 felhatalmazáson alapuló rendelete (2016. október 12.) bizonyos tengerfenéki fajoknak a délnyugati vizeken folytatott halászatára vonatkozó visszadobási terv létrehozásáról (HL L 352., 2016.12.23., 33. o.).
   
      (3)  2017-07_STECF PLEN 17-02_JRCxxx.pdf
   
      MELLÉKLET
      
         A kirakodási kötelezettség hatálya alá tartozó halászati tevékenységek
      
      1.   A közönséges nyelvhal (Solea solea) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIa, b, d és e körzete
               
               
                  OTB, OTT, PTB, TBN, TBS, TB, OT, PT, TX
               
               
                  valamennyi fenékvonóháló
               
               
                  70 és 100 mm közötti szembőség
               
               
                  a közönséges nyelvhal valamennyi fogása
               
            
                  TBB
               
               
                  valamennyi merevítőrudas vonóháló
               
               
                  70 és 100 mm közötti szembőség
               
            
                  GNS, GN, GND, GNC, GTN, GTR, GEN
               
               
                  valamennyi tükörháló és kopoltyúháló
               
               
                  legalább 100 mm szembőség
               
            2.   A közönséges nyelvhal (Solea solea) és a sima lepényhal (Pleuronectes platessa) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES IXa körzete
               
               
                  GNS, GN, GND, GNC, GTN, GTR, GEN
               
               
                  valamennyi tükörháló és kopoltyúháló
               
               
                  legalább 100 mm szembőség
               
               
                  a közönséges nyelvhal és a sima lepényhal valamennyi fogása
               
            3.   A szürke tőkehal (Merluccius merluccius) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIa, b, d és e körzete
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  valamennyi fenékvonóháló és kerítőháló
               
               
                  legalább 100 mm szembőség
               
               
                  a szürke tőkehal valamennyi fogása
               
            
                  LL, LLS
               
               
                  valamennyi horogsor
               
               
                  valamennyi
               
            
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  legalább 100 mm szembőség
               
            
                  az ICES VIIIc és IXa körzete
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  valamennyi fenékvonóháló és kerítőháló
               
               
                  a következő feltételek mindegyikének megfelelő hajók:
                  
                              1.
                           
                           
                              legalább 70 mm szembőségű hálót használ
                           
                        
                              2.
                           
                           
                              a 2014/2015-ös időszakban (1) a kirakodott szürke tőkehal összmennyisége kiteszi az összes kirakodott faj több mint 5 %-át, és meghaladja az 5 tonnát.
                           
                        
               
                  a szürke tőkehal valamennyi fogása
               
            
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  80 és 99 mm közötti szembőség
               
            
                  LL, LLS
               
               
                  valamennyi horogsor
               
               
                  a horog hosszabb, mint 3,85 cm +/– 1,15 cm és szélesebb, mint 1,6 cm +/– 0,4 cm
               
            4.   Az ördöghalfélék (Lophiidae) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIa, b, d és e körzete
               
               
                  GNS, GN, GND, GNC, GTN, GEN, GTR
               
               
                  valamennyi tükörháló és kopoltyúháló
               
               
                  legalább 170 mm szembőség
               
               
                  az ördöghalfélék valamennyi fogása
               
            
                  az ICES VIIIc és IXa körzete
               
               
                  GNS, GN, GND, GNC, GTN, GEN, GTR
               
               
                  valamennyi tükörháló és kopoltyúháló
               
               
                  legalább 170 mm szembőség
               
               
                  az ördöghalfélék valamennyi fogása
               
            5.   A norvég homár (Nephrops norvegicus) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIa, b, d és e körzete (csak a funkcionális egységeken belül)
               
               
                  OTB, OTT, PTB, TBN, TBS, TB, OT, PT, TX
               
               
                  valamennyi fenékvonóháló
               
               
                  legalább 70 mm szembőség
               
               
                  a norvég homár valamennyi fogása
               
            
                  az ICES VIIIc, és IXa körzete (csak a funkcionális egységeken belül)
               
               
                  OTB, PTB, OTT, TBN, TBS, OT, PT, TX TB
               
               
                  valamennyi fenékvonóháló
               
               
                  legalább 70 mm szembőség
               
               
                  a norvég homár valamennyi fogása
               
            6.   A fekete abroncshal (Aphanopus carbo) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIc körzete, IX és X alterülete, a CECAF 34.1.2 körzete
               
               
                  LLS, DWS
               
               
                  mélyvízi rögzített horogsorok
               
               
                  —
               
               
                  A fekete abroncshal minden olyan fogása, amelyek esetében a 2014-ben és 2015-ben (2) kifogott összes faj hajónkénti teljes kirakodott mennyiségének több mint 20 %-át fekete abroncshal alkotta
               
            7.   A nagyszemű vörösdurbincs (Pagellus bogaraveo) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES IX alterülete
               
               
                  LLS, DWS
               
               
                  mélyvízi rögzített horogsorok
               
               
                  a horog hosszabb, mint 3,95 cm és szélesebb, mint 1,65 cm
               
               
                  A nagyszemű vörösdurbincs minden olyan fogása, amelyek esetében a 2014-ben és 2015-ben (3) kifogott összes faj hajónkénti teljes kirakodott mennyiségének több mint 20 %-át nagyszemű vörösdurbincs alkotta
               
            8.   A kék puhatőkehal (Micromesistius poutassou ) halászata
      
      
                  Halászati övezetek
               
               
                  Halászeszközkód
               
               
                  A halászeszköz leírása
               
               
                  Szembőség
               
               
                  Kirakodandó fajok
               
            
                  az ICES VIIIc és IXa körzete
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  valamennyi fenékvonóháló és kerítőháló
               
               
                  valamennyi
               
               
                  a kék puhatőkehal valamennyi fogása
               
            
         (1)  A 2017. évre vonatkozó referencia-időszak. 2018-ra vonatkozóan a referencia-időszak 2015/2016 lesz.
      
         (2)  A 2017. évre vonatkozó referencia-időszak. 2018-ra vonatkozóan a referencia-időszak 2015/2016 lesz.
      
         (3)  A 2017. évre vonatkozó referencia-időszak. 2018-ra vonatkozóan a referencia-időszak 2015/2016 lesz.